pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กอช. ชวนส่งเงินออมสะสม รับโชค 4 ต่อ ที่เคาน์เตอร์เทสโก้โลตัสทุกสาขาทั่วประเทศ”
วันจันทร์ที่ 11 มีนาคม 2562
“กอช. ชวนส่งเงินออมสะสม รับโชค 4 ต่อ ที่เคาน์เตอร์เทสโก้โลตัสทุกสาขาทั่วประเทศ”
กองทุนการออมแห่งชาติ หรือ กอช. เชิญชวนสมาชิก กอช. ส่งเงินออมสะสม ตั้งแต่ 50 -  13,200 บาท ต่อ 1 บิล รับแต้มคลับการ์ดฟรี 200 แต้ม ที่เคาน์เตอร์เทสโก้โลตัสทุกสาขาทั่วประเทศ สําหรับผู้ที่สนใจสามารถส่งเงินออมสะสมได้ตั้งแต่วันนี้ – 30 เมษายน 2562
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ยกระดับอํานวยความสะดวกให้สมาชิก กอช. สามารถส่งเงินออมสะสมได้ที่เคาน์เตอร์ชําระเงินเทสโก้โลตัสทุกสาขาทั่วประเทศ เริ่มต้นที่ 50 บาท สูงสุด 13,200 บาท ตั้งแต่วันนี้ - วันที่ 30 เมษายนนี้เท่านั้น รับโชคทันทีอีก 4 ต่อ
ต่อที่ 1 ได้รับเงินสมทบจากรัฐบาลในแต่ละปีตามช่วงอายุของสมาชิกแต่ละคน
- ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท
- ช่วงอายุ >30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท
- ช่วงอายุ >50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท
ต่อที่ 2 ผลประโยชน์ของเงินสะสม และเงินสมทบที่นําไปลงทุน
ต่อที่ 3 ลดหย่อนภาษีได้เต็มจํานวนเงินออมสะสม
ต่อที่ 4 รับแต้มคลับการ์ดฟรี 200 แต้มต่อ 1 บิล และสามารถใช้เป็นส่วนลดเงินสดในการซื้อของในเทสโก้โลตัสได้
“สําหรับผู้ที่สนใจสมัครสมาชิก กอช. อายุตั้งแต่ 15 – 60 ปี เป็นแรงงานนอกระบบ ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3, ไม่เป็นสมาชิกกองทุนบําเหน็จบํานาญข้าราชการ (กบข.) และไม่เป็นสมาชิกกองทุนสํารองเลี้ยงชีพ อาทิ นักเรียน นิสิตและนักศึกษา พ่อค้าแม่ค้า ชาวไร่ชาวนา ผู้ขับรถรับจ้างทั่วไป ผู้ประกอบอาชีพอิสระ เป็นต้น เพื่อเป็นการสร้างหลักประกันหลังเกษียณ เมื่ออายุ 60 ปี เป็นรายเดือนและสร้างความมั่นคงทางการเงินในชีวิต
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลด แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ ทั้งระบบ IOS และ Android หรือที่ www.nsf.or.th หรือที่ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000”
รัฐบาลไทย-ข่าวทำเนียบรัฐบาล-สำนักงานคณะกรรมการอาหารและยาชี้แจง กรณีการแก้ไขร่าง พ.ร.บ.ยา และ พ.ร.บ.สิทธิบัตร
วันพุธที่ 3 มกราคม 2561
สํานักงานคณะกรรมการอาหารและยาชี้แจง กรณีการแก้ไขร่าง พ.ร.บ.ยา และ พ.ร.บ.สิทธิบัตร
สํานักงานคณะกรรมการอาหารและยาชี้แจง กรณีการแก้ไขร่าง พ.ร.บ.ยา และ พ.ร.บ.สิทธิบัตร
วันที่ 23 ธันวาคม 2560 นพ.วันชัย สัตยาวุฒิพงศ์ เลขาธิการคณะกรรมการอาหารและยาสํานักงานคณะกรรมการอาหารและยา กระทรวงสาธารณสุข ชี้แจงกรณีที่มีข้อโต้แย้งการแก้ไขร่าง พ.ร.บ.ยา และ พ.ร.บ.สิทธิบัตร ที่ให้มีการรับฟังความคิดเห็นของภาคประชาสังคมในการแก้ไข พรบ.ยาที่จะกําหนดให้ผู้ขึ้นทะเบียนยา ต้องแจ้งโครงสร้างราคายาถูกตัดทิ้งไป โดยสํานักงานคณะกรรมการอาหารและยาขอชี้แจงว่า การดําเนินการเพื่อขอแก้ไข พรบ.ยา ในครั้งนี้เป็นไปเพื่อให้ พรบ.ยาที่ใช้อยู่ปัจจุบันสอดคล้องกับคําสั่ง คสช.ที่ 77/2559 เรื่องการเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพ เนื่องจากในคําสั่ง คสช.ที่ 77/2559 มีบทบัญญัติ ข้อกําหนด และหลักเกณฑ์ หลายประการ ที่ไม่ปรากฏอยู่ใน พรบ.ยา ฉบับปัจจุบัน จึงมีความจําเป็นต้องดําเนินการแก้ไขให้สอดคล้องกัน
อนึ่ง ในขั้นตอนการรับฟังความเห็นจากภาคส่วนต่างๆ มีผู้เสนอความเห็นขอแก้ไข พรบ.ยาในหลายประเด็นที่ไม่ได้ปรากฎอยู่ในคําสั่ง คสช.ที่ 77/2559 รวมถึงประเด็นเรื่องการแจ้งโครงสร้างราคายาด้วย เรื่องดังกล่าวจึงมิได้นํามาพิจารณาในการแก้ไข พรบ.ยาในครั้งนี้
------------------------
รัฐบาลไทย-ข่าวทำเนียบรัฐบาล-โฆษก ศบค. ยืนยันถึงการคง พ.ร.ก. ฉุกเฉิน เพื่อประโยชน์ในการบูรณาการการทำงานร่วมกันทุกหน่วยงาน
วันอังคารที่ 26 พฤษภาคม 2563
โฆษก ศบค. ยืนยันถึงการคง พ.ร.ก. ฉุกเฉิน เพื่อประโยชน์ในการบูรณาการการทํางานร่วมกันทุกหน่วยงาน
โฆษก ศบค. ยืนยันถึงการคง พ.ร.ก. ฉุกเฉิน เพื่อประโยชน์ในการบูรณาการการทํางานร่วมกันทุกหน่วยงาน
วันนี้ (26 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงการที่ประชาชนจํานวนมากมีข้อสงสัยว่าขณะนี้ตัวเลขผู้ติดเชื้อมีจํานวนไม่มาก สถานการณ์เริ่มคลี่คลาย และประเทศไทยมี พ.ร.บ. โรคติดต่อ แต่ทําไมยังไม่ยกเลิกประกาศใช้ พ.ร.ก. ฉุกเฉิน เพื่อให้ประชาชนกลับไปใช้ชีวิตตามปกติ ว่าก่อนการมี พ.ร.ก. ฉุกเฉิน เราใช้ พ.ร.บ. โรคติดต่อเพียงอย่างเดียว ต้องทํางานข้ามกระทรวง ดังนั้นการประชุมสั่งการโดยกระทรวงใดกระทรวงหนึ่งไม่สามารถปฏิบัติงานได้ดี แตกต่างจากภายหลังจากที่ประกาศ พ.ร.ก. ฉุกเฉิน ซึ่งมีกฎหมายอื่นๆ อีกกว่า 40 ฉบับมาเกี่ยวข้องตามที่นาย วิษณุ เครืองาม รองนายกรัฐมนตรี กล่าวไว้ ทําให้เห็นการบูรณาการ ไม่เพียงแต่เป็นการควบคุมโรค แต่ยังคุมเรื่องการคมนาคม เส้นทางผ่านเข้า-ออก ซึ่งเกี่ยวข้องกับกระทรวงกลาโหมและมหาดไทย หรือการตรวจคนเข้าเมือง ซึ่งการที่หน่วยงานต่างๆ ทํางานร่วมกันจะต้องมีผู้นํา 1 คน ที่เรียกว่า ศปม. หรือ ศูนย์ปฏิบัติการด้านความมั่นคงเกิดขึ้นมา
โฆษก ศบค. ยังได้ยกตัวอย่างเรื่องหน้ากากอนามัย ที่ขาดตลาดในช่วงแรก ซึ่งประชาชนมองว่ากระทรวงสาธารณสุขต้องจัดสรรให้เพียงพอ แต่จริงๆ แล้วแม้จะมีโรงงานหรือมีผู้ผลิตแต่ติดเรื่องสัญญาที่ต้องส่งออกหน้ากากอนามัยให้กับต่างประเทศ ดังนั้นกฎหมายฉบับเดียวไม่สามารถจัดการได้ ต้องบูรณาการกฎหมายอื่นเพื่อให้หน้ากากอนามัยเป็นสินค้าควบคุมและใช้ภายในประเทศ และเกิดศูนย์ปฏิบัติการด้านต่างๆ เช่นเดียวกับการนําคนไทยกลับประเทศ การคมนาคม การเดินทางข้ามผ่าน นี่คือความสําคัญของการบูรณาการ เพื่อรวบอํานาจ ในการจัดการเบ็ดเสร็จ เพื่อควบคุมโรคให้ได้ โดยใช้กลไกภาครัฐ การจัดการกฎหมาย การให้อํานาจหน้าที่บุคลากรของรัฐไปควบคุม จัดการ ซึ่งกระทรวงสาธารณสุขต้องขอบคุณหน่วยงานต่างๆ ที่เข้ามาช่วยงานด้านโรคระบาดนี้ทําให้ประสบความสําเร็จ
ในตอนท้าย โฆษก ศบค. กล่าวทิ้งท้ายย้ําถึงความร่วมมือกันว่า "ภาครัฐเข้มข้น เอกชนเข้มแข็ง ประชาชนร่วมแรง ประเทศไทยได้ไปต่อ" เชื่อมั่นว่าด้วยการร่วมแรงร่วมใจ จะทําให้เราชนะในการต่อสู้กับโควิด-19
รัฐบาลไทย-ข่าวทำเนียบรัฐบาล-ก.อุตฯ ลงนามสกัดกั้นสารตั้งต้นผลิตยาเสพติด ดึง 6 ส่วนราชการผนึกกำลังร่วมเฝ้าระวังยาเสพติด
วันอังคารที่ 4 ธันวาคม 2561
ก.อุตฯ ลงนามสกัดกั้นสารตั้งต้นผลิตยาเสพติด ดึง 6 ส่วนราชการผนึกกําลังร่วมเฝ้าระวังยาเสพติด
นายพสุ โลหารชุน ปลัดกระทรวงอุตสาหกรรม เป็นประธานในพิธีพิธีลงนามบันทึกข้อตกลงความร่วมมือ การเฝ้าระวังและป้องกัน ปัญหายาเสพติดในสถานประกอบการโรงงาน
วันนี้ ( 4 ธ.ค. 61) นายพสุ โลหารชุน ปลัดกระทรวงอุตสาหกรรม เป็นประธานในพิธีพิธีลงนามบันทึกข้อตกลงความร่วมมือ การเฝ้าระวังและป้องกัน ปัญหายาเสพติดในสถานประกอบการโรงงาน ระหว่าง กระทรวงอุตสาหกรรม กระทรวงแรงงาน กระทรวงมหาดไทย กระทรวงสาธารณสุข สํานักงานตํารวจแห่งชาติ สํานักงาน ป.ป.ส. และกองอํานวยการรักษาความมั่นคงในราชอาณาจักร
โดยมีผู้แทนจากหน่วยงานดังกล่าวร่วมลงนาม และมีนางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม และนายทองชัย ชวลิตพิเชฐ อธิบดีกรมโรงงานอุตสาหกรรม ผู้บริหารระดับสูงเข้าร่วม ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
ทั้งนี้ โครงการโรงงานทั่วไทยร่วมใจต้านภัยยาเสพติด ดําเนินการในช่วงระยะเวลา 3 เดือน ระหว่าง พฤศจิกายน 2561 – มกราคม 2561 โดยกระทรวงฯ จะควบคุมดูแล การนําเข้าและส่งออกสารตั้งต้นและเคมีภัณฑ์ที่ใช้ผลิตยาเสพติด จํานวน 20 รายการตามบัญชีแนบท้าย ประกาศกระทรวงยุติธรรม และมีมาตรการกวดขันเพิ่มมากขึ้น ทั้งการผลิต การนําเข้าและส่งออก และครอบครอง พร้อมทั้งการเน้นเข้าตรวจสอบสถานประกอบการที่เกี่ยวข้องกับสารโซเดียมไซยาไนด์ทุกโรง และเชิญชวนโรงงานทั่วประเทศเข้าโครงการฯ ซึ่งมีเป้าหมายอย่างน้อย 1,000 โรง คนงาน 50,000 คน โดยสถานประกอบการที่เข้าร่วมจะดําเนินกิจกรรมในเชิงรณรงค์ป้องกัน และการตรวจหาสารเสพติดกับพนักงานที่เข้มข้นในช่วงเวลาดังกล่าว และ นอกจากการลงพื้นที่ตรวจกํากับดูแลโรงงานฯ ตามแผนการตรวจของหน่วยงานในสังกัดกระทรวงอุตสาหกรรมแล้ว ยังจะบูรณาการกับหน่วยงานที่เกี่ยวข้อง ตรวจค้นยาเสพติดในโรงงานกลุ่มเสี่ยงที่อยู่ในพื้นที่แพร่ระบาด จํานวน 324 อําเภอ ใน 64 จังหวัดทั่วประเทศ โดยไม่แจ้งให้ทราบล่วงหน้า ซึ่งจะดําเนินการรูปแบบเดียวกับการจัดการปัญหา ขยะอิเล็กทรอนิกส์และเศษพลาสติกในช่วงที่ผ่านมา
รัฐบาลไทย-ข่าวทำเนียบรัฐบาล-เปิดตัว “บำเพ็ญ” แอปพลิเคชั่นควบคุมการปล่อยบั้งไฟ
วันอังคารที่ 15 พฤษภาคม 2561
เปิดตัว “บําเพ็ญ” แอปพลิเคชั่นควบคุมการปล่อยบั้งไฟ
จิสด้า ร่วมกับกระทรวงมหาดไทย และกระทรวงคมนาคม เปิดตัว "ระบบบริหารจัดการกิจกรรมบั้งไฟ" หรือแอปพลิเคชั่น "บําเพ็ญ" ระบบเพื่อสนับสนุนกิจกรรมการปล่อยบั้งไฟ เพิ่มความปลอดภัยในการคมนาคมทางอากาศ
13 พฤษภาคม 2561 กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า ร่วมกับกระทรวงมหาดไทย และกระทรวงคมนาคม เปิดตัว "ระบบบริหารจัดการกิจกรรมบั้งไฟ" หรือแอปพลิเคชั่น "บําเพ็ญ" ณ บริเวณสวนสาธารณะพญาแถน อําเภอเมืองยโสธร จังหวัดยโสธร ตั้งเป้าให้หน่วยงานทุกฝ่าย โดยเฉพาะภาคประชาชนได้ใช้งานจาก “บําเพ็ญ” อย่างเต็มที่ เพื่อเพิ่มประสิทธิภาพและสร้างความปลอดภัยให้กับการคมนาคมทางอากาศของประเทศ โดยไม่กระทบกับวิถีชีวิตความเป็นอยู่ และประเพณีอันดีงามของคนไทย
รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี กล่าวว่า ปัจจุบัน การปล่อยบั้งไฟนับเป็นอีกหนึ่งปัจจัยเสี่ยงที่อาจจะก่อให้เกิดอันตรายและผลกระทบต่อการคมนาคมทางอากาศได้ หลายปีมานี้มีการแจ้งพบบั้งไฟขณะทําการบินซึ่งนักบินไม่ได้รับแจ้งเตือนล่วงหน้า ซึ่งหลายหน่วยงานที่เกี่ยวข้อง โดยเฉพาะกระทรวงมหาดไทย กระทรวงคมนาคม และบริษัทวิทยุการบินแห่งประเทศไทยจํากัด พยายามแก้ไขปัญหาในจุดนี้โดยได้ขอความร่วมมือและสร้างความรู้ความเข้าใจกับประชาชนในท้องถิ่นหรือผู้ที่ต้องการประกอบกิจกรรมการจุดบั้งไฟ เกี่ยวกับการจัดพื้นที่ควบคุมและเฝ้าระวังบริเวณโดยรอบสนามบิน และเส้นทางบินเป็นพิเศษ รวมทั้งมีการประชาสัมพันธ์ให้ทราบถึงขั้นตอนการขออนุญาตการจุดบั้งไฟกับทางหน่วยงานปกครองในท้องที่ก่อนการประกอบกิจกรรมฯ ทุกครั้งด้วย โดยเฉพาะระหว่างเดือนพฤษภาคม-มิถุนายนของทุกปี ซึ่งเป็นช่วงประเพณีบุญบั้งไฟของภาคตะวันออกเฉียงเหนือ ซึ่งจากสถิติที่พบเมื่อปี 2560 มีการแจ้งการจุดบั้งไฟมากถึง 19,520 บั้ง และมีนักบินพบเห็นบั้งไฟขณะทําการบินจํานวนมากกว่า 50 ครั้ง
ที่ผ่านมา รัฐบาลได้ตระหนักถึงผลกระทบด้านความปลอดภัยที่เกิดจากกิจกรรมการปล่อยบั้งไฟมาโดยตลอด แม้ว่าจะมีมาตรการและข้อบังคับในการขออนุญาตแต่ก็ยังไม่ได้มีการเชื่อมต่อกับหน่วยงานที่เกี่ยวข้องด้านการคมนาคมทางอากาศอย่างครบวงจร ทําให้ยังไม่สามารถวิเคราะห์ถึงผลกระทบด้านความปลอดภัยที่อาจเกิดขึ้นกับการคมนาคมทางอากาศได้ทั้งหมด เช่น เขตพื้นที่ห้วงอากาศสําหรับการเดินอากาศ หรือเส้นทางการจราจรทางอากาศ รวมถึงข้อมูลที่สําคัญบางส่วนในใบอนุญาตอาจยังไม่ครบถ้วนเพื่อใช้ประกอบการวิเคราะห์ ทางกระทรวงวิทยาศาสตร์และเทคโนโลยี โดย สํานักงานพัฒนาเทคโนโลยีอวกาศและภูมิสารสนเทศ หรือจิสด้า จึงทําการพัฒนาระบบเพื่อสนับสนุนกิจกรรมการปล่อยบั้งไฟ เพื่อเพิ่มความปลอดภัยในการคมนาคมทางอากาศและเป็นการส่งเสริมในการนําระบบภูมิสารสนเทศมาใช้ในการบริหารจัดการ ทั้งในส่วนของการส่งคําขอใบอนุญาตจากทางภาคประชาชน การรับรองคําขอจากหน่วยงานปกครองส่วนท้องที่ การวิเคราะห์ความปลอดภัย รวมไปถึงการออกใบอนุญาตทั้งกระบวนการแบบครบวงจร เพื่อเชื่อมโยงทุกหน่วยงานที่เกี่ยวข้อง ให้สามารถปฏิบัติงานร่วมกันได้อย่างมีประสิทธิภาพและรวดเร็วมากยิ่งขึ้น และรักษาความปลอดภัยทางการคมนาคมทางอากาศของประเทศไทย ซึ่งเมื่อต้นเดือนเมษายน 2561 ได้มีการนําระบบดังกล่าวมาทดสอบใช้งานให้กับหน่วยงานที่เกี่ยวข้องในพื้นที่นําร่อง 2 จังหวัดคือ ศรีสะเกษ และยโสธร ได้รับทราบ ได้แก่ กระทรวงมหาดไทย, กระทรวงคมนาคม, บริษัทวิทยุการบินแห่งประเทศไทย จํากัด, กรมการบินพลเรือนแห่งประเทศไทย และการท่าอากาศยานไทย เป็นต้น ปลัดกระทรวงวิทยาศาสตร์และเทคโนโลยี กล่าว
รัฐบาลไทย-ข่าวทำเนียบรัฐบาล-รัฐบาลแจง มือมืดปล่อยคลิปอ้างสลายการชุมนุมกลุ่ม We Walk ที่ขอนแก่น ที่แท้เป็นคลิปเก่าปี 56 คาดผู้ไม่หวังดีมุ่งขยายผลทางการเมือง แนะสังคมอย่าหลงเชื่อ ย้ำรัฐอำนวยความสะดวกให้ตามคำสั่งศาล
วันเสาร์ที่ 17 กุมภาพันธ์ 2561
รัฐบาลแจง มือมืดปล่อยคลิปอ้างสลายการชุมนุมกลุ่ม We Walk ที่ขอนแก่น ที่แท้เป็นคลิปเก่าปี 56 คาดผู้ไม่หวังดีมุ่งขยายผลทางการเมือง แนะสังคมอย่าหลงเชื่อ ย้ํารัฐอํานวยความสะดวกให้ตามคําสั่งศาล
รัฐบาลแจง มือมืดปล่อยคลิปอ้างสลายการชุมนุมกลุ่ม We Walk ที่ขอนแก่น ที่แท้เป็นคลิปเก่าปี 56 คาดผู้ไม่หวังดีมุ่งขยายผลทางการเมือง แนะสังคมอย่าหลงเชื่อ ย้ํารัฐอํานวยความสะดวกให้ตามคําสั่งศาล
วันนี้ (17 กุมภาพันธ์ 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์คลิปในโซเชียลมีเดีย โดยอ้างว่าเป็นเหตุการณ์ที่เจ้าหน้าที่เข้าสลายการชุมนุมของนักศึกษา เครือข่ายประชาชนและนักวิชาการ ที่ จ.ขอนแก่น ซึ่งจัดกิจกรรม We Walk เดินมิตรภาพจาก มธ.ศูนย์รังสิต ไปยัง จ.ขอนแก่น ว่า
“ขอยืนยันว่าเรื่องดังกล่าวไม่เป็นความจริง โดยจากการตรวจสอบพบว่าเป็นคลิปเก่า ที่ทางเจ้าหน้าที่ตํารวจได้สลายการชุมนุมของกลุ่ม กปปส. บริเวณสนามกีฬาไทย-ญี่ปุ่น (ดินแดง) เมื่อปี 2556 จึงคาดว่ามีผู้ไม่หวังดีพยายามสร้างกระแสจุดชนวนความขัดแย้งขึ้นในบ้านเมือง ส่วนการชุมนุมที่ จ.ขอนแก่น ขณะนี้นั้นยังไม่มีเหตุการณ์รุนแรงใด ๆ โดยเจ้าหน้าที่ได้พูดคุยกับกลุ่มผู้ชุมนุมและควบคุมสถานการณ์ได้เป็นปกติ”
ทั้งนี้ พลเอก ประยุทธ์ จันทร์โอชา นายกรัฐมนตรี แสดงความเป็นห่วงในเรื่องดังกล่าว เพราะเห็นได้ชัดว่ามีผู้ที่จงใจบิดเบือนข้อเท็จจริง และหวังผลทางการเมือง โดยย้ําว่ารัฐบาลได้อํานวยความสะดวกและดูแลความปลอดภัยแก่ผู้ชุมนุม ตามคําสั่งศาลปกครองที่ให้คุ้มครองชั่วคราวจนถึงวันที่ 17 ก.พ.61 อันเป็นวันสิ้นสุดการชุมนุมอย่างเต็มที่
“นายกฯ ขอให้พี่น้องประชาชนใช้วิจารณญาณในการติดตามข่าวสารให้ดี โดยเฉพาะทางโซเชียลมีเดีย อย่าหลงเชื่อข้อมูลที่บิดเบือน พร้อมทั้งตั้งข้อสังเกตด้วยว่า การกระทําเช่นนี้เป็นตัวอย่างของความปั่นป่วนวุ่นวายทางการเมือง ซึ่งจะมีความชัดเจนมากยิ่งขึ้นในช่วงใกล้เลือกตั้ง จึงขอเตือนผู้ไม่หวังดีให้หยุดพฤติกรรมที่ทําให้บ้านเมืองไม่สงบสุขอย่างเด็ดขาด
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ แถลงความคืบหน้ารัฐวิสาหกิจในสังกัดของกระทรวงดิจิทัลฯ เน้นความสำเร็จโครงการเด่นที่มีผลระดับประเทศ
วันอังคารที่ 19 มีนาคม 2562
ปลัดกระทรวงดิจิทัลฯ แถลงความคืบหน้ารัฐวิสาหกิจในสังกัดของกระทรวงดิจิทัลฯ เน้นความสําเร็จโครงการเด่นที่มีผลระดับประเทศ
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม รายงานความคืบหน้าการดําเนินงานของรัฐวิสาหกิจในการขับเคลื่อนยุทธศาสตร์ชาติ เมื่อวันที่ 18 มีนาคม 2562 ณ ห้องประชุมวายุภักษ์ 4 กระทรวงการคลัง กรุงเทพฯ โดยมี ดร.สมคิด จาตุศรีพิทักษ์ รองนายกรัฐมนตรี เป็นประธานมอบนโยบายแก่รัฐวิสาหกิจในกลุ่มสถาบันการเงิน โครงสร้างพื้นฐานคมนาคม พลังงาน และเศรษฐกิจดิจิทัล พร้อมทั้ง นายอภิศักดิ์ ตันติวรวงศ์ รัฐมนตรีว่าการกระทรวงการคลัง รายงานความคืบหน้าและมอบนโยบายในการขับเคลื่อนเศรษฐกิจไทย ทั้งนี้ ปลัดกระทรวงดิจิทัลฯ กล่าวถึงผลการดําเนินงานรัฐวิสาหกิจภายใต้สังกัดกระทรวงดิจิทัลฯ (ปี 2558 – 2562) ด้านสื่อสารและโทรคมนาคมของ บริษัท ทีโอที จํากัด (มหาชน) และบริษัท กสท โทรคมนาคม จํากัด (มหาชน) ได้แก่ โครงการเน็ตประชารัฐ โครงการ ASEAN Digital Hub โครงการศูนย์บริการข้อมูลภาครัฐเพื่อประชาชน (GCC 1111) โครงการ Smart Infrastructure และ Digital Park Thailand & IOT Institute รวมถึงการดําเนินงานในรอบ 4 ปี (ปี 2558 – 2561) ของบริษัท ไปรษณีย์ไทย จํากัด ได้แก่ โครงการดิจิทัลชุมชนด้าน E-Commerce การจัดส่งยาให้แก่ผู้ป่วยของโรงพยาบาลต่างๆ รวม 10 โรงพยาบาลในขณะนี้ และการจัดส่งน้ํายาล้างไตให้กับผู้ป่วยทั่วประเทศ
*************************
รัฐบาลไทย-ข่าวทำเนียบรัฐบาล-การจัดสร้างพระเมรุมาศ สิ่งปลูกสร้างประกอบพระเมรุมาศฯ คืบหน้ากว่าร้อยละ ๙๘
วันพุธที่ 4 ตุลาคม 2560
การจัดสร้างพระเมรุมาศ สิ่งปลูกสร้างประกอบพระเมรุมาศฯ คืบหน้ากว่าร้อยละ ๙๘
วันที่ ๒ ตุลาคม ๒๕๖๐ เวลา ๑๗.๐๐ น. พลเอกธนะศักดิ์ ปฏิมาประกร รองนายก รัฐมนตรีประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลย
วันที่ ๒ ตุลาคม ๒๕๖๐ เวลา ๑๗.๐๐ น. พลเอกธนะศักดิ์ ปฏิมาประกร รองนายก รัฐมนตรีประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตรวจความคืบหน้าการจัดสร้างพระเมรุมาศ สิ่งปลูกสร้างประกอบพระเมรุมาศฯ ณ ท้องสนามหลวง โดยมีนายอนันต์ ชูโชติ อธิบดีกรมศิลปากร รายงานความคืบหน้าการดําเนินงาน ดังนี้
งานก่อสร้างพระเมรุมาศและอาคารประกอบภาพรวมขณะนี้คืบหน้าร้อยละ ๙๘.๖ การก่อสร้างพระเมรุมาศคงเหลือการตกแต่งรายละเอียดพระจิตกาธานและงานติดตั้งพระวิสูตร ส่วนพระที่นั่งทรงธรรมและอาคารประกอบพื้นที่อื่นๆ ทั้งภายในและภายนอกมณฑลพิธีอยู่ระหว่างตกแต่งรายละเอียดขั้นสุดท้าย งานภูมิทัศน์ บริเวณแปลงนาด้านหน้าดําเนินการแล้วเสร็จ แต่จะมีการตกแต่งรั้วไม้ไผ่เพื่อปลูกผักสวนครัวเพิ่มเติม และภายในเขตมณฑลพิธีอยู่ระหว่างการตกแต่งด้วยไม้กระถางและไม้ดอกไม้ประดับ
ส่วนงานศิลปกรรมประกอบพระเมรุมาศได้แก่ งานประติมากรรมเทวดา เทพนม เทพชุมนุม ครุฑ คชสีห์ ราชสีห์ และสัตว์หิมพานต์ จัดทําแล้วเสร็จ และติดตั้งบนพระเมรุมาศแล้วทั้งหมด รวมทั้งจิตรกรรมฉากบังเพลิงและจิตรกรรมโครงการอันเนื่องมาจากพระราชดําริ ได้นําขึ้นติดตั้งตามตําแหน่งแล้วเช่นกัน
งานประณีตศิลป์ในพระราชพิธีได้แก่ งานจัดสร้างพระโกศจันทน์และฟืนไม้จันทน์ แล้วเสร็จ งานจัดสร้างพระโกศพระบรมอัฐิ คืบหน้ารวมร้อยละ ๘๙ อยู่ระหว่างการลงยาสีและประดับอัญมณี งานออกแบบและจัดทําเครื่องสังเค็ด คืบหน้ารวมร้อยละ ๘๑
งานบูรณปฏิสังขรณ์ราชรถและพระยานมาศรวมทั้งการจัดสร้างราชรถปืนใหญ่ และพระที่นั่งราเชนทรยานน้อย ดําเนินการแล้วเสร็จทั้งหมด ซึ่งนายกรัฐมนตรีได้ไปเป็นประธานในพิธีบวงสรวงอัญเชิญราชรถ เมื่อวันที่ ๒๑ กันยายน ๒๕๖๐ ที่ผ่านมา และพร้อมสําหรับการเคลื่อนออกเพื่อร่วมการฝึกซ้อมริ้วขบวนในสถานที่จริงครั้งแรก ในวันที่ ๗ ตุลาคมที่จะถึงนี้
ทั้งนี้ นายวีระ โรจน์พจนรัตน์ รัฐมนตรีว่าการกระทรวงวัฒนธรรม ได้กล่าวถึงการประชุมหารือเตรียมการจัดพิธียกพระนพปฎลมหาเศวตรฉัตรยอดพระเมรุมาศ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดชบรมนาถบพิตร ในวันที่ ๑๘ ตุลาคม ๒๕๖๐ ว่าได้เชิญหน่วยงานต่างๆ อาทิ สํานักพระราชวัง สํานักเลขาธิการสํานักพระราชวัง สํานักนายกรัฐมนตรี กรุงเทพมหานคร กรมประชาสัมพันธ์ กองอํานวยการร่วมบริเวณท้องสนามหลวง (กอร.รส.) ร่วมหารือ เพื่อให้การดําเนินงานเป็นไปด้วยความเรียบร้อยและสมพระเกียรติ ซึ่งที่ประชุมได้หารือเกี่ยวกับการจัดสถานที่และการดําเนินงานที่เกี่ยวข้อง อาทิการลําดับพิธีการ การรับรองผู้ร่วมพิธี การกําหนดเส้นทางเดินรถ การรักษาความปลอดภัย โดยให้หน่วยงานที่เกี่ยวข้องประสานการดําเนินงานตามที่ได้รับมอบหมายและรายงานผลให้ทราบในการประชุมครั้งต่อไป
รัฐบาลไทย-ข่าวทำเนียบรัฐบาล-รองนายกฯ ควง 2 รมช.เกษตร-คลัง ลุยเชียงใหม่ ร่วมประชุมแก้ปัญหาลำไยภาคเหนือ
วันพฤหัสบดีที่ 6 สิงหาคม 2563
รองนายกฯ ควง 2 รมช.เกษตร-คลัง ลุยเชียงใหม่ ร่วมประชุมแก้ปัญหาลําไยภาคเหนือ
รองนายกฯ ควง 2 รมช.เกษตร-คลัง ลุยเชียงใหม่ ร่วมประชุมแก้ปัญหาลําไยภาคเหนือ
พลเอกประวิตรวงษ์สุวรรณรองนายกรัฐมนตรีเป็นประธานการประชุมหารือระหว่างภาครัฐและเกษตรกรเพื่อหาแนวทางแก้ไขปัญหาเกษตรกรผู้ปลูกลําไยภาคเหนือพร้อมด้วยร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์และนายสันติพร้อมพัฒน์รัฐมนตรีช่วยว่าการกระทรวงการคลังตลอดจนผู้ว่าราชการจังหวัดในพื้นที่ภาคเหนือตอนบนทั้ง8จังหวัดหัวหน้าส่วนราชการประธานสภาอาชีพเกษตรกร
เกษตรกรกว่า3,000คนเข้าร่วมประชุมโดยได้พบปะเกษตรกรเพื่อติดตามสถานการณ์ปัญหาในพื้นที่ณศูนย์ประชุมและแสดงสินค้านานาชาติ7รอบพระชนมพรรษาอ.เมืองจ.เชียงใหม่
รัฐมนตรีช่วยว่าการกระทรวงเกษตรฯกล่าวว่าสถานการณ์ผลผลิตลําไยในพื้นที่8จังหวัดภาคเหนือมีปริมาณผลผลิตลําไยในฤดูเป็นจํานวนมากซึ่งจะออกสู่ตลาดในช่วงเดือนกรกฎาคมถึงสิงหาคมของทุกปีโดยในปีที่ผ่านมาเกษตรกรสามารถจําหน่ายผลผลิตลําไยได้ในราคาที่สูงกว่าเมื่อเทียบกับราคาในปีนี้เนื่องจากประสบปัญหาจากสถานการณ์ภัยแล้งต้นทุนในการผลิตสูงขึ้นและได้รับผลกระทบจากสถานการณณ์การแพร่ระบาดของโรคติดต่อเชื้อไวรัสโคโรนา2019 (COVID-19)ทําให้เกษตรกรผู้ปลูกลําไยภาคเหนือได้รับผลกระทบทําให้ราคาลําไยตกต่ํามีสาเหตุมาจากผู้ประกอบการจากประเทศจีนหรือล้งไม่สามารถเดินทางเข้ามารับซื้อผลผลิตลําไยในประเทศไทยได้ตามมาตรการในการป้องกันและยับยั้งการแพร่ระบาดcovid-19ตลอดทั้งการขาดแรงงานรวมถึงลําไยมีคุณภาพนั้นมีต้นทุนสูงทําให้เกษตรกรผู้ปลูกลําไยได้รับความเดือดร้อน
ดังนั้นเพื่อเป็นการช่วยเหลือเกษตรกรผู้ปลูกลําไย8จังหวัดภาคเหนือรัฐบาลพลเอกประยุทธ์จันทร์โอชานายกรัฐมนตรีมีความเป็นห่วงเกษตรกรจึงมอบหมายให้พลเอกประวิตรวงษ์สุวรรณรองนายกรัฐมนตรีและหน่วยงานที่เกี่ยวข้องประชุมเพื่อหารือแนวทางการแก้ไขปัญหาตามข้อเรียกร้องโดยเบื้องต้นจะผ่อนผันให้ผู้ประกอบการค้าจากประเทศจีนเดินทางเข้าประเทศได้เพื่อรับซื้อผลผลิตลําไยในฤดูการเก็บเกี่ยวนี้ซึ่งจะต้องเป็นไปตามมาตรการป้องกันการแพร่ระบาดโรคโควิด-19ของประเทศไทยโดยในวันพรุ่งนี้จะประชุมหารือเพื่อให้ได้ข้อสรุปโดยเร็วเพื่อให้ทันฤดูการเก็บเกี่ยว
รมช.ธรรมนัสกล่าวต่อไปว่าสําหรับในเรื่องการชดเชยเพื่อเยียวยาบรรเทาความเดือดร้อนให้เกษตรกรผู้ปลูกลําไยที่ได้รับผลกระทบจากสถานการณ์แพร่ระบาดของโรคโควิด19ในอัตราไร่ละ2,000บาทรายละไม่เกิน25ไร่นั้นกระทรวงเกษตรและสหกรณ์จะนําเสนอต่อที่ประชุมคณะรัฐมนตรีในวันที่11ส.ค.นี้เพื่อพิจารณาให้ความช่วยเหลือต่อไปขอยืนยันว่ารัฐบาลจะช่วยเหลือเกษตรกรอย่างเต็มความสามารถเพื่อให้มีความเป็นอยู่ที่ดีขึ้นและขอเป็นกําลังใจให้พี่น้องชาวสวนลําไยทุกคนให้เข้มแข็ง
อย่างไรก็ตามนโยบายการเยียวยาช่วยเหลือเกษตรกรผู้ปลูกลําไยที่ได้รับผลกระทบจากโควิด-19นั้นขณะนี้กรมส่งเสริมการเกษตรกําลังสํารวจข้อมูลอยู่มั่นใจว่าแก้ปัญหาให้ชาวสวนลําไยได้โดยเร็ว
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม จัดกิจกรรม “ขยะแลกไข่ ใส่ใจลดโลกร้อน” ตามมาตรการลดและคัดแยกขยะมูลฝอยในหน่วยงานภาครัฐ
วันอังคารที่ 3 กันยายน 2562
สํานักงานปลัดกระทรวงยุติธรรม จัดกิจกรรม “ขยะแลกไข่ ใส่ใจลดโลกร้อน” ตามมาตรการลดและคัดแยกขยะมูลฝอยในหน่วยงานภาครัฐ
สํานักงานปลัดกระทรวงยุติธรรม จัดกิจกรรม “ขยะแลกไข่ ใส่ใจลดโลกร้อน” ตามมาตรการลดและคัดแยกขยะมูลฝอยในหน่วยงานภาครัฐ
ในวันอังคารที่ ๓ กันยายน ๒๕๖๒ ณ บริเวณชั้น ๒ หน้าเคาน์เตอร์ประชาสัมพันธ์ กระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ สํานักงานปลัดกระทรวงยุติธรรม จัดกิจกรรม “ขยะแลกไข่ ใส่ใจลดโลกร้อน” เพื่อรณรงค์และสร้างการมีส่วนร่วมของทุกภาคส่วน ในการดูแลรักษาสิ่งแวดล้อม และตระหนักถึงปัญหาซึ่งเกิดจากขยะพลาสติก โดยมีข้าราชการ พนักงาน และผู้ที่สนใจนําขวดพลาสติก และกระป๋องอลูมิเนียม มาแลกไข่ไก่ปลอดสารพิษ ซึ่งการดําเนินกิจกรรมดังกล่าวเป็นส่วนหนึ่งของตามมาตรการลดและคัดแยกขยะมูลฝอยในหน่วยงานภาครัฐ ตามมติคณะรัฐมนตรี เมื่อวันที่ ๑๗ กรกฎาคม ๒๕๖๒ รวมทั้งเป็นไปตามประกาศเจตนารมณ์ ร่วมลด คัดแยกขยะ ลดใช้ถุงพลาสติก และกล่องโฟมบรรจุอาหาร ของสํานักงานปลัดกระทรวงยุติธรรม โอกาสนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรมได้เยี่ยมชมและร่วมกิจกรรม “ขยะแลกไข่ ใส่ใจลดโลกร้อน” ด้วย
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (COVID–19) [กระทรวงคมนาคม]
วันพฤหัสบดีที่ 2 เมษายน 2563
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (COVID–19) [กระทรวงคมนาคม]
ข้อมูล ณ วันที่ 1 เม.ย.63 เวลา 00.00 - 23.59 น.
ศูนย์ปฏิบัติการภาวะฉุกเฉินท่าอากาศยานสุวรรณภูมิ EMERGENCY OPERATION CENTER : EOC (COVID-19) ขอรายงานผลการสรุปจํานวนผู้โดยสารที่เดินทางผ่านเข้า - ออก ท่าอากาศยานสุวรรณภูมิ (ทสภ.)ประจําวันที่ 2 เมษายน 2563 โดยมีรายละเอียดดังนี้
1. สรุปจํานวนเที่ยวบินทั้งสิ้น 165 เที่ยวบิน แบ่งเป็น
1.1 เที่ยวบินระหว่างประเทศ จํานวน 107 เที่ยวบิน
- เที่ยวบินขาออกจํานวน 53 เที่ยวบิน
- เที่ยวบินขาเข้าจํานวน 54 เที่ยวบิน
1.2 เที่ยวบินภายในประเทศ จํานวน 58 เที่ยวบิน
- เที่ยวบินขาออกจํานวน 29 เที่ยวบิน
- เที่ยวบินขาเข้าจํานวน 29 เที่ยวบิน
2. สรุปจํานวนผู้โดยสารที่เดินทางผ่านเข้า - ออก ณ ทสภ. มีจํานวนทั้งสิ้น 6,441 คน
2.1 ผู้โดยสารระหว่างประเทศ จํานวน 4,197 คน แบ่งเป็น
- ผู้โดยสารขาออกจํานวน 3,231 คน
- ผู้โดยสารขาเข้าจํานวน 966 คน
2.2 ผู้โดยสารภายในประเทศ จํานวน 2,244 คน แบ่งเป็น
- ผู้โดยสารขาออกจํานวน 810 คน
- ผู้โดยสารขาเข้าจํานวน 1,434 คน
เมื่อเปรียบเทียบตัวเลขเที่ยวบินและผู้โดยสารจากช่วงเดียวกันของปีที่แล้ว พบว่า ทสภ. มีจํานวนเที่ยวบินลดลงร้อยละ 83.7 และจํานวนผู้โดยสารลดลงร้อยละ 96.2
ด่านควบคุมโรคติดต่อระหว่างประเทศ ทสภ. ได้ดําเนินการคัดกรองผู้โดยสารขาเข้าระหว่างประเทศ จํานวน 966 คน ไม่พบผู้โดยสารเข้าเกณฑ์ PUI แต่ตรวจพบผู้โดยสารคนไทยที่มาจากต่างประเทศมีไข้ 1 คน ได้เก็บตัวอย่างส่งตรวจ ผล Lab ออกมาเป็น Negative จึงให้เข้าประเทศและให้ Home quarantine และในส่วนผู้โดยสารขาออกจํานวน 3,231 คน ไม่พบผู้โดยสารเข้าเกณฑ์ PUI
ทั้งนี้ ในวันที่ 1 เมษาคม 2563 มีเที่ยวบินที่มาจากประเทศเกาหลี จํานวน 3 เที่ยวบิน (KOREAN AIRLINES 3 เที่ยวบิน) มีจํานวนผู้โดยสารทั้งสิ้น 58 คน โดยเป็นผู้โดยสารคนไทยจํานวน 56 คน ซึ่งในจํานวนนี้มีผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ (Overstay) จํานวน 20 คน ตรวจไม่พบผู้โดยสารที่เข้าเกณฑ์ PUI